My somer projek – Trommeltjie
Mei 23, 2017 trommeltjies
My somer projek
My seun spot altyd en vra/se watter projek is volgende.
Verlede Oktober, midde in n depressie gat, besluit my man hy moet my bietjie weg vat. Was so dankbaar daarvoor. Ons is vir n paar dae Suiderstrand toe.
Daar tref ek die klippe hemel aan. Ek en n klip, ons kom n lang pad. Ek kan nie n mooi klip weerstaan nie en pieker na elke uitstappie klippe huis toe. My man weet al protesteer werk nie, klippe sal gelaai word. Moet toe gee, met die jare saam het hulle kleiner geword en meer dra-baar.
Eerste sprankie lig na depressie donkerte wat deurbreek, begin my kop ratte oortyd werk. Sien, die klippe……
Ek besluit daar en dan, ek gaan my eie sement blokke maak vir die tuin en hierdie klippies gaan voetjies en blommetjies word op my blokke en so sal hiedie verewig word in my tuin.
Manlief rek oe oor hierdie idee, maar nou stoomroller my gedagtes en neem vorm aan. Hy hoe en ha en ek se net, jy sal sien. Help klippe optel, voetjie klippe en toontjie klippe. So sit ons plat op on basse en tel klippies op. Heerlik terapeuties.
Tuis gekom skatrel ek op soek na plant drup bakke waarin hierdie blokke gegiet gaan word. Ek koop sand en sement. Die eerste groot meng gebeur.
Mens leer so al stoeiend met die mengery en so ook beplan en bedink jy. N paar stelle is af getrap die somer maanfe, daarvan getuig stukkende blokke.
Lesse is geleer in die proses –
Les 1 – manne wat dink hulle is so slim is nie so slim nie. (My man uitgesluit, wel tydens hierdie proses)
Les 2. Manne dink vrouens is dom as hlle hul hand waag aan, in hille oe man dinge.
Les 3. Sement het nie n ewige rak lewe nie en as dit ouer word laat dit nie die mengsel bind nie.
Les 4. Jy kan nie pleister sand gebruik in blokke maak nie. (Was oa les 1 se gevolg)
Les 5. Jy keer nie jou blok uit op sement nie. Te hard. Gras werk goed.
Nou ja, na die somer is ek slimmer en handiger.
Nou groet somer my en my tuin projek met die blokke is voltooi.
9 thoughts on “My somer projek”
Mei 23, 2017 om 11:25 vm
Jy is werklik kunstig, Trommeltjie! Dit lyk ontsettend mooi.
Mei 23, 2017 om 2:48 nm
Dankie. Voel nogal trots.
Mei 23, 2017 om 4:12 nm
Dis baie mooi. Ek is gek oor paadjies wat jou so deur die tuin lei. So wat sê jou man nou van jou klippies?
Mei 23, 2017 om 6:56 nm
Hi is mal daaroor en baie trots om vir mense te wys as hulle hier kom.
Mei 24, 2017 om 5:51 vm
Aaa, dis ‘n lekker kompliment vir jou 🙂
Mei 23, 2017 om 6:09 nm
My seun en nou ook sy kind doen die “klippie” ding van oral, maar dit word gebere… vir later se herinneringe x
Mei 23, 2017 om 6:55 nm
My kleindogter in Kanada het haar ouma se klippe ding ge erf. Sy te voortdurend klippe op en dra aan huis toe.
Mei 25, 2017 om 6:36 vm
Wow – ek is so bly iemand voel ook so oor klippe as ek! Selfs al ry ons tussen die Groot 5 rond in die Kruger, sal ek vir die ander sê “het julle die mooi klippe gesien?” Dan kyk hul my so ongelowig aan – Wie wil nou hier klippe kyk?
Mei 26, 2017 om 5:53 vm
Net ons klip-gerigte mense verstaan dit.